Diari Oficial de la Generalitat Valenciana


Sumari del DOGV 6017, del 20-05-2009 (2009/5448)

ORDE de 22 d'abril de 2009, de la Conselleria d'Educació, per la qual es convoquen ajudes econòmiques i els premis 2009 per als centres docents no universitaris que pertanyen a la Xarxa de Centres de Qualitat Educativa de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6017

Data del DOGV
:   20-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5448


Data del document
:   22-04-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ensenyament primari
    * ensenyament públic
    * política educativa
    * centre d'ensenyament
    * qualitat del producte
    * suport econòmic
    * ensenyament secundari
    * premi cultural

ORDE de 22 d'abril de 2009, de la Conselleria d'Educació, per la qual es convoquen ajudes econòmiques i els premis 2009 per als centres docents no universitaris que pertanyen a la Xarxa de Centres de Qualitat Educativa de la Comunitat Valenciana. [2009/5448]
La Llei Orgànica 2/2006, de 3 de maig, d'Educació, establix en el capítol I del títol preliminar, com a principis i fins de l'educació, d'una banda la qualitat de l'educació per a tot l'alumnat, independentment de les seues condicions i circumstàncies, i de l'altra, que els poders públics prestaran una atenció prioritària al conjunt de factors que afavorisquen la qualitat de l'ensenyança. L'Orde de 22 de març de 2005 (DOCV núm. 4986, de 15 d'abril de 2005), de la Conselleria de Cultura, Educació i Esport, regula el procediment per a implantar sistemes de gestió de qualitat en els centres educatius no universitaris de la Comunitat Valenciana, amb la creació de la Xarxa de Centres de Qualitat Educativa.
La disposició addicional d'esta orde determina que, amb l'objectiu d'incidir en una política de reconeixements que incentive la implantació en els centres de sistemes de gestió de qualitat i reforce i estimule els centres, el professorat i l'alumnat, la Conselleria d'Educació podrà establir els mecanismes que estime més adequats per a assolir este objectiu.
Des de 2005, en ordes successives d'ajudes i premis, la Conselleria d'Educació ha recolzat la implantació progressiva dels processos de qualitat en els centres educatius de la Comunitat Valenciana i, amb estes, ha participat en el finançament dels gastos que ocasiona i en el desenrotllament dels projectes de qualitat en aquells centres docents de la Comunitat que s'han incorporat a la Xarxa de Qualitat.
Les ajudes i els premis es van crear per a servir d'estímul al professorat en la implantació del sistema de gestió de qualitat. L'experiència positiva obtinguda en anys anteriors motiva que la Conselleria d'Educació continue fomentant la cultura de l'excel·lència en els centres educatius de la Comunitat Valenciana.
Fent ús de les atribucions que em conferix l'article 28 de la Llei 5/1983, de 30 de desembre, del Consell, i el Decret 118/2007, de 27 de juliol (DOCV núm. 5566, de 30 de juliol), del Consell, pel qual s'aprova el Reglament Orgànic i Funcional de la Conselleria d'Educació, i vista la proposta de la directora general d'Avaluació, Innovació i Qualitat Educativa i de la Formació Profesional de 22 d'abril, i de conformitat amb esta.
ORDENE
Primer. Objecte
Es convoquen ajudes econòmiques i els premis 2009 als centres docents d'ensenyances no universitàries sostinguts amb fons públics de la Comunitat Valenciana, que tinguen aprovada la implantació de sistemes de gestió de qualitat, d'acord amb el que establix l'Orde de 22 de març de 2005, de la Conselleria de Cultura, Educació i Esport, i siguen, per tant, membres de la Xarxa de Centres de Qualitat Educativa, amb anterioritat a la data de publicació de la present orde.
Segon. Bases i requisits
S'aproven:
a) Les bases per a la concessió de les ajudes econòmiques 2009, segons l'annex I.
b) El model de sol·licitud de les ajudes econòmiques 2009 i la previsió econòmica del projecte, segons l'annex II.
c) Les bases per a la concessió dels premis 2009, segons l'annex III.
d) El model de sol·licitud de presentació als premis 2009 per als millors projectes de gestió de qualitat educativa, segons l'annex IV.
e) El model de document de cessió dels drets de propietat intel·lectual, segons l'annex V.
f) El model de declaració responsable, segons l'annex VI.
g) El document de manteniment de tercers, segons l'annex VII.
Tercer. Finançament
1. Les ajudes econòmiques concedides tindran com a finalitat sufragar parcialment els gastos de funcionament que genere al centre docent la implantació de sistemes de gestió de qualitat.
2. Els premis concedits tindran com a finalitat reconéixer l'esforç realitzat en la implantació i premiar l'excel·lència en el seu desenrotllament.
3. El finançament d'estes ajudes i premis destinats a projectes desenrotllats per centres docents de titularitat de la Generalitat serà a càrrec del capítol II del programa pressupostari 98.15.54.421.17 dels pressupostos de la Generalitat per a l'any 2009, per un import global màxim de 155.000 euros.
4. El finançament d'estes ajudes i premis destinats a projectes desenrotllats per centres docents sostinguts amb fons públics que no són de titularitat de la Generalitat Valenciana serà a càrrec de la línia de subvenció T 5905000 de l'aplicació pressupostaria 84.20.37.195.73.4 dels pressupostos de la Generalitat per a l'any 2009 per un import global màxim de 106.000 euros.
DISPOSICIONS FINALS
Primera
Es delega en la directora general d'Avaluació, Innovació i Qualitat Educativa i de la Formació Professional la facultat de concedir estes ajudes i premis.
Segona
Les ajudes objecte d'esta orde no cal notificar-les a la Comissió Europea, d'acord amb el que establix l'article 7.4 del Decret 147/2007, del Consell, de 7 de setembre, ja que estan destinades a entitats públiques i per a actuacions que no suposen la realització d'activitats econòmiques que puguen suposar falsejar la competència en els intercanvis comercials dels estats membres, per la qual cosa no reunixen els requisits per a ser considerades com a ajuda d'Estat a l'efecte de l'article 87.1 del Tractat CE.
Tercera
Esta orde produirà efectes des de l'endemà de ser publicada en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present orde, que posa fi a la via administrativa, podran recórrer els centres privats concertats potestativament en reposició, o plantejar directament un recurs contenciós administratiu, en els terminis i davant dels òrgans que s'indiquen a continuació:
El recurs de reposició s'haurà d'interposar davant del conseller d'Educació, en el termini d'un mes a comptar de l'endemà de ser publicada.
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.
València, 22 d'abril de 2009
El conseller d'Educació,
ALEJANDRO FONT DE MORA TURÓN
ANNEX I
Bases per a la concessió de les ajudes econòmiques 2009 als centres que desenrotllen sistemes de gestió de qualitat, d'acord amb el que establix l'Orde de 22 de març de 2005, de la Conselleria de Cultura, Educació i Esport i siguen, per tant, membres de la Xarxa de Centres de Qualitat Educativa.
Primera. Objecte de la convocatòria
L'objecte d'esta orde és convocar les ajudes econòmiques 2009, dirigides als centres docents no universitaris sostinguts amb fons públics que tenen implantat un sistema de gestió de qualitat, tal com es regula en l'Orde de 22 de març de 2005, de la Conselleria de Cultura, Educació i Esport, amb les finalitats següents:
1. Fomentar i promoure la implantació de sistemes de gestió de qualitat en els centres educatius, així com la seua avaluació i millora contínua.
2. Incentivar els centres educatius que vullguen implantar el sistema de gestió de qualitat a fi d'aconseguir la millora contínua dels processos i resultats.
3. Promoure l'elaboració de projectes que busquen millorar la qualitat en la gestió dels centres educatius.
Segona. Destinataris
Podran sol·licitar estes ajudes els centres docents no universitaris sostinguts amb fons públics que pertanguen a la Xarxa de Centres de Qualitat Educativa de la Comunitat Valenciana amb anterioritat a la data de publicació de la present orde.
Tercera. Presentació de sol·licituds
1. El termini de presentació de sol·licituds serà de dos mesos comptats des de l'endemà de publicar esta orde en el DOCV.
2. Les sol·licituds i la documentació complementària es dirigiran a la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, situada en l'avinguda de Campanar, 32 (46573) de València.
3. Les sol·licituds i la documentació complementària s'hauran de presentar segons les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Quan es presente en una oficina de correus, es farà per correu certificat i en sobre obert, perquè el funcionari puga posar en la sol·licitud la data i el segell de correus abans de la seua certificació.
4. Quan es tracte d'un centre de titularitat de la Generalitat, la sol·licitud haurà d'estar firmada pel director del centre. Quan es tracte d'un centre sostingut amb fons públics que no siga de titularitat de la Generalitat, la sol·licitud la subscriurà qui figure en el Registre de Centres Docents de la Comunitat Valenciana com a titular del dit centre. En el cas de persones jurídiques, la sol·licitud l'haurà de firmar qui en detinga la representació legal.
5. Si la sol·licitud no reunix els requisits i documents exigits, es requerirà l'interessat perquè en un termini de deu dies esmene la falta o acompanye els documents preceptius, amb indicació que si no ho fa així, a l'hora de dictar la resolució es considerarà que desistix de la sol·licitud, d'acord amb el que establix l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la resolució prèvia que es dictarà en els termes que preveu l'article 42 de la dita llei.
Quarta. Documentació
La documentació necessària per a poder participar en la sol·licitud de les ajudes és la següent:
- Sol·licitud, segons l'annex II.
- Certificat del secretari o secretària del centre educatiu, en el qual es transcriga literalment l'apartat de l'acta del consell escolar del centre, en què conste l'aprovació de les activitats que es duran a terme des de gener de 2009 a desembre de 2009.
- Descripció del projecte o pla d'actuació, segons els requisits indicats en la base quinta.
- Previsions econòmiques del projecte o pla de qualitat 2009, segons el model arreplegat en l'annex II.
- Els centres privats concertats hauran de presentar una declaració responsable de no estar incursos en les prohibicions per a obtindre la condició de beneficiari assenyalades en l'article 13.2 de la Llei 38/2003, de 17 de novembre, General de Subvencions, segons l'annex VI.
Quinta. Requisits del projecte o pla
1. El projecte o pla es presentarà en suport paper i informàtic, i s'haurà d'ajustar al format següent: extensió màxima de 10 pàgines, format Din A4 i font Arial 12 o semblant, escrit a doble espai.
2. El projecte o pla haurà de tractar, almenys, els aspectes següents:
- Anàlisi de la situació del centre en matèria de qualitat.
- Justificació de la necessitat de sol·licitar ajudes per al desenrotllament de les activitats i la seua coherència amb la gestió de qualitat del centre.
- Objectius de qualitat als quals responen les activitats que es duran a terme l'any 2009.
- Activitats que es desenrotllaran en matèria de qualitat l'any 2009.
- Cronograma previst per a realitzar les activitats al llarg de l'any 2009.
- Paper assignat i grau d'implicació de cada membre de la comunitat educativa i nombre de persones implicades a l'hora de portar endavant les activitats previstes.
- Recursos didàctics i organitzatius.
- Previsió econòmica per al 2009, d'acord amb l'annex II.
3. Els projectes que requerisquen l'assessorament o la col·laboració de persones o institucions externes al centre educatiu hauran d'adjuntar-hi un escrit d'estos agents externs en què conste l'acceptació i la planificació de les seues intervencions.
Sexta. Comissió de valoració
1. Als efectes previstos en esta orde, es constituirà una única comissió de valoració que estudiarà, valorarà i proposarà l'assignació d'ajudes als centres participants.
2. L'Àrea d'Avaluació, Innovació i Qualitat Educativa, com a òrgan instructor, facilitarà els treballs presentats perquè siguen examinats i avaluats per esta comissió de selecció.
3. La comissió de valoració estarà constituïda per:
- President: cap d'Àrea d'Avaluació, Innovació i Qualitat Educativa.
- Vicepresident: cap de Servici d'Innovació i Qualitat Educativa.
- Un inspector d'educació designat pel Servici Central de la Inspecció Educativa.
- Un tècnic de la Direcció General d'Ordenació i Centres Docents, designat pel titular d'este òrgan directiu.
- Un tècnic de la Direcció General de Personal.
- Dos tècnics de la Direcció General d'Avaluació, Innovació i Qualitat Educativa i de la Formació Professional, designats per la directora general.
- Hi actuarà com a secretari/ària, amb veu però sense vot, un/a funcionari/ària de la Direcció General d'Avaluació, Innovació i Qualitat Educativa i de la Formació Professional, designat per la directora general.
4. La comissió, que actuarà conforme disposen els articles 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tindrà facultats per a resoldre tots els dubtes que apareguen en la interpretació de les bases, podrà entrevistar els sol·licitants i comptar amb la participació d'especialistes en els temes objecte d'esta convocatòria per a col·laborar en la valoració dels projectes o plans presentats.
Sèptima. Criteris de valoració
La comissió de valoració, a l'efecte d'avaluar els projectes o plans presentats, tindrà en compte, entre altres, els criteris següents:
- L'adequació del projecte o pla als requisits previstos en la base quinta. (Màxim 2 punts.)
- La qualitat, precisió i realitat en el plantejament i desenrotllament del projecte en els apartats prioritaris: objectius, activitats, organització, cronograma, responsables, implicació, recursos i experiència en la gestió de qualitat. (Màxim 7 punts.)
- La implicació de l'equip directiu en el pla d'activitats. (Màxim 2 punts.)
- El grau d'implicació dels diversos membres de la comunitat educativa. (Màxim 3 punts.)
- L'eficiència i eficàcia en la gestió dels recursos. (Màxim 2 punts.)
- L'adequació de la formació del professorat. (Màxim 2 punts.)
- La concreció i la viabilitat del projecte o pla. (Màxim 2 punts.)
- L'experiència en la gestió de qualitat i els canvis de nivell aconseguits. (Màxim 1 punt)
- La no-recepció d'ajudes per este concepte. (Màxim 1 punt)
- Les millores específiques aconseguides. (Màxim 3 punts.)
- L'avaluació, el seguiment i l'actualització del sistema de gestió. (Màxim 3 punts.)
Octava. Resolució de la convocatòria
1. El termini màxim per a resoldre la present convocatòria serà de sis mesos des de la data de finalització del termini d'entrega de les sol·licituds.
2. La comissió de valoració, una vegada finalitzat el procés, ordenarà la llista dels projectes presentats en funció de la puntuació obtinguda i proposarà, per eixe orde, les ajudes econòmiques corresponents.
3. La comissió de valoració publicarà en els taulers d'anuncis de les direccions territorials d'educació d'Alacant, Castelló i València, així com en la seu de la Conselleria d'Educació, el llistat provisional dels centres docents que han obtingut ajudes, amb la seua quantia corresponent, així com la relació de les sol·licituds desestimades. En l'anunci corresponent, es concedirà un termini de 10 dies hàbils, a comptar de l'endemà de ser exposat, perquè els centres educatius puguen al·legar, i si és el cas justificar, el que estimen pertinent davant de la comissió de valoració.
4. Una vegada transcorregut el termini establit en el punt anterior, comprovats els escrits d'acceptació, estudiades i, si és el cas, ateses les al·legacions presentades, la comissió de valoració emetrà un informe de l'avaluació efectuada a l'Àrea d'Avaluació, Innovació i Qualitat Educativa, que com a òrgan instructor elevarà una proposta resolució per a la concessió de les ajudes a la directora general d'Avaluació Innovació i Qualitat Educativa i de la Formació Professional, que resoldrà esta convocatòria per delegació del conseller d'Educació.
5. La resolució, amb l'especificació dels noms dels centres docents i les dotacions econòmiques que els corresponguen, es publicarà en el Diari Oficial de la Comunitat Valenciana.
Novena. Modificació de la resolució de concessió
1. L'import de les ajudes en cap cas podrà ser de tal quantia que, aïlladament o en concurrència amb altres ajudes, subvencions, ingressos o recursos, supere el cost de l'activitat subvencionada.
2. Tota alteració de les condicions tingudes en compte per a la concessió de les ajudes i, en tot cas, l'obtenció concurrent d'altres aportacions fora dels casos permesos en les normes reguladores, podrà donar lloc a la modificació de la resolució de concessió, en els termes establits en la normativa reguladora a este efecte. En este supòsit, es detraurà del total concedit l'excés sobre el cost de l'activitat. I això, d'acord amb el que establix l'article 19.3 i 4 de la Llei 38/2003, de 17 de novembre, General de Subvencions.
Deu. Obligacions dels beneficiaris de les ajudes
Els beneficiaris de les ajudes es comprometen a:
1r) Dur a terme les activitats planificades en matèria de qualitat.
2n) Assignar l'import de l'ajuda rebuda per a gastos que generen les activitats programades l'any 2009.
3r) Elaborar una memòria final de les activitats que s'han fet i presentar-la en la Direcció General d'Avaluació, Innovació i Qualitat Educativa i de la Formació Professional. Esta memòria final es presentarà en suport paper i informàtic i s'haurà d'ajustar al format següent: extensió màxima de 10 pàgines, format Din A4 i font Arial 12 o semblant, escrita a doble espai. Esta memòria s'haurà d'entregar abans del 15 de desembre de 2009 i informarà dels aspectes següents:
- Objectius aconseguits.
- Activitats realitzades.
- Avaluació de les activitats fetes.
- Conclusions i propostes de millora.
- Informe de valoració del consell escolar del centre, una vegada escoltat el claustre.
Onze. Percepció i justificació de les ajudes
1. Els centres públics rebran la quantitat adjudicada, una vegada es publique la resolució en el Diari Oficial de la Comunitat Valenciana. El lliurament de la dita quantitat s'efectuarà per mitjà d'ordes de pagament en ferm, a proposta de la Conselleria d'Educació amb càrrec al pressupost anual de l'exercici 2009. Atés el caràcter de sobredotació per gastos extraordinaris de funcionament, en els documents de control de l'activitat econòmica del centre s'hauran d'especificar els ingressos i els gastos que es produïsquen per raó d'esta convocatòria. Els centres hi adjuntaran la justificació de l'import de l'ajuda concedida a la justificació anual que han d'efectuar d'acord amb el que disposa l'Orde de 18 de maig de 1995, de la Conselleria de Cultura, Educació i Esport (DOGV núm. 2.526, de 9 de juny de 2005).
2. Els centres privats concertats percebran l'ajuda atorgada després de justificar el compliment de la finalitat per a la qual es va concedir. Per a això, remetran a la Direcció General d'Avaluació, Innovació i Qualitat Educativa i de la Formació Professional la documentació següent:
a) Compte justificatiu, en el qual s'haurà d'incloure sota la responsabilitat del declarant:
- Desglossament de cada un dels gastos en què s'ha incorregut i l'import.
- Els justificants de gasto o qualsevol altre document amb validesa jurídica que permeten acreditar el compliment de l'objecte de la subvenció. Els gastos s'acreditaran per mitjà de factures originals o fotocòpies compulsades que s'hagen pagat amb anterioritat a la finalització del període de justificació (14 de novembre de 2009).
b) Document de manteniment de tercers segons l'annex VII, correctament omplit.
c) Certificats de trobar-se al corrent en el compliment de les seues obligacions tributàries i amb la Seguretat Social.
d) Quan el projecte s'haja finançat amb la subvenció i, a més, amb fons propis o altres subvencions o recursos, s'haurà d'acreditar en la justificació l'import, la procedència i l'aplicació d'estos fons al projecte subvencionat, tal com es regula en l'article 14 d) de la Llei 38/2003, de 17 de novembre, General de Subvencions.
Els documents justificatius als quals fa referència esta base, es dirigiran a la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, ubicada en l'avinguda de campanar, 32, 46979, de València, i es podran presentar per mitjà de qualsevol de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
El termini de presentació de la justificació requerida conclourà el 14 de novembre de 2009.
Dotze. Reintegrament de les ajudes
Serà procedent el reintegrament de les quantitats percebudes pels centres privats concertats i l'exigència de l'interés de demora des del moment de pagament de la subvenció, en els casos que establixen els articles 36 i 37 de la Llei 38/2003, de 17 de novembre, General de Subvencions.
ANNEX III
Bases per a la concessió dels premis 2009 als centres que desenrotllen sistemes de gestió de qualitat, d'acord amb el que establix l'Orde de 22 de març de 2005, de la Conselleria de Cultura, Educació i Esport i siguen, per tant, membres de la Xarxa de Centres de Qualitat Educativa.
Primera. Objecte de la convocatòria
L'objecte d'esta orde és convocar els premis 2009, dirigits als centres docents no universitaris sostinguts amb fons públics que tenen implantat un sistema de gestió de qualitat, d'acord amb com es regula en l'Orde de 22 de març de 2005, de la Conselleria de Cultura, Educació i Esport, amb les finalitats següents:
1. Premiar l'esforç i l'excel·lència en la implantació de sistemes de qualitat en els centres educatius.
2. Estimular la participació de la comunitat educativa en l'elaboració de projectes que conduïxen a aconseguir la millora de la qualitat en la gestió dels centres educatius.
3. Difondre el coneixement de les bones pràctiques de gestió educativa i dels beneficis associats a l'ús d'un model de gestió de qualitat en l'àmbit educatiu.
Segona. Premis
1. Es concediran els premis següents:
Un primer premi de 7.000 euros.
Dos segons premis de 4.000 euros
Dos tercers premis de 3.000 euros
Tres accèssits de 1.000 euros
2. Atenent la qualitat dels treballs presentats, la concessió d'un o més dels premis mencionats pot quedar deserta.
Tercera. Destinataris
Es podran presentar a estos premis els centres docents no universitaris sostinguts amb fons públics, que pertanguen a la Xarxa de Centres de Qualitat Educativa de la Comunitat Valenciana amb anterioritat a la data de publicació de la present orde.
Quarta. Presentació de sol·licituds
1. El termini de presentació de sol·licituds serà de dos mesos comptats des de l'endemà de publicar esta orde en el DOCV.
2. Les sol·licituds i la documentació complementària es dirigiran a la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, ubicada en l'Avinguda Campanar, 32, 46196, de València.
3. Les sol·licituds i la documentació complementària s'hauran de presentar segons les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Quan es presente en una oficina de correus, es farà per correu certificat i en un sobre obert, perquè el funcionari puga posar-hi la data i el segell de Correos abans de certificar-lo.
4. Quan es tracte d'un centre de titularitat de la Generalitat, la sol·licitud haurà d'estar firmada pel director del centre. Quan es tracte d'un centre sostingut amb fons públics que no siga de titularitat de la Generalitat, la sol·licitud la subscriurà qui figure en el Registre de Centres Docents de la Comunitat Valenciana com a titular del centre. En el cas de persones jurídiques, la sol·licitud l'haurà de firmar qui en detinga la representació legal.
5. Si la sol·licitud no reunix els requisits i documents exigits, es requerirà l'interessat perquè en un termini de deu dies n'esmene la falta o hi adjunte els documents preceptius, amb indicació que, si no ho fa així, a l'hora de dictar la resolució es considerarà que desistix de la sol·licitud, d'acord amb el que establix l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la resolució prèvia que es dictarà en els termes que preveu l'article 42 de la dita llei.
Quinta. Documentació
La documentació necessària per a poder participar en la sol·licitud dels premis és la següent:
- Sol·licitud, segons l'annex IV.
- Certificat del secretari o secretària del centre educatiu, en el qual es transcriga literalment l'apartat de l'acta del consell escolar del centre, en què conste l'aprovació de les activitats que es duran a terme des de gener de 2009 a desembre de 2009.
- Memòria del projecte o pla d'actuació realitzat, segons els requisits establits en la base sexta.
- Els centres privats concertats hauran de presentar una declaració responsable de no estar incursos en les prohibicions per a obtindre la condició de beneficiari assenyalades en l'article 13.2 de la Llei 38/2003, de 17 de novembre, General de Subvencions, segons l'annex VI.
Sexta. Requisits de la memòria
1. La memòria es presentarà en suport paper i informàtic i s'haurà d'ajustar al format següent: extensió màxima de 40 pàgines, format DiN A4 i font Arial 12 o semblant, escrita a doble espai. S'hi podran adjuntar annexos per a mostrar evidències de les actuacions dutes a terme, així com dels seus resultats.
2. La memòria haurà de tractar, almenys, els aspectes següents, establits segons els nivells diferents en els quals es poden trobar els centres que pertanyen a la xarxa de qualitat:
Nivell I
- Anàlisi de la situació actual del centre en relació amb la implantació del sistema de gestió de qualitat i menció de les ferramentes utilitzades.
- Definició de missió, visió i valors.
- Elaboració del mapa de processos.
- Anàlisi, descripció i documentació dels processos.
- Bateria d'indicadors, en què se n'assenyalen, almenys, els crítics.
Nivell II
- Anàlisi de la situació actual del centre en relació amb la implantació del sistema de gestió de qualitat.
- Implantació de processos.
- Pla estratègic: definició d'objectius estratègics del centre i accions de desenrotllament per a cada un d'estos.
- Descripció d'indicadors i objectius.
- Anàlisi de l'evolució d'indicadors i examen periòdic del sistema d'indicadors i quadro de comandament.
- Autoavaluació EFQM, o implantació del sistema VCR 8885.
Nivell III
- Anàlisi de la situació actual del centre en relació amb la implantació del sistema de gestió de qualitat.
- Informe d'autoavaluació EFQM: punts forts, àrees de millora i puntuació obtinguda. O informe de revisió del sistema de qualitat EZB 5093, objectius de qualitat del centre i indicadors del sistema de qualitat.
- Plans de millora com a conseqüència de l'autoavaluació EFQM.
- Presentació del pla estratègic.
- Presentació d'una memòria recopilatòria dels nivells anteriors.
Sèptima. Comissió de valoració
1. Als efectes previstos en esta orde, es constituirà una comissió de selecció única que estudiarà, valorarà i proposarà la concessió dels premis en els centres participants.
2. L'Àrea d'Avaluació, Innovació i Qualitat Educativa, com a òrgan instructor, facilitarà les memòries presentades perquè siguen examinades i avaluades per esta comissió de selecció.
3. La comissió de selecció estarà constituïda per:
- President: cap d'Àrea d'Avaluació, Innovació i Qualitat Educativa.
- Vicepresident: cap de Servici d'Innovació i Qualitat Educativa.
- Un inspector d'educació designat pel Servici Central de la Inspecció Educativa.
- Un tècnic de la Direcció General d'Ordenació i Centres Docents, designat pel titular d'este òrgan directiu.
- Un tècnic de la Direcció General de Personal.
- Dos tècnics de la Direcció General d'Avaluació, Innovació i Qualitat Educativa i de la Formació Professional, designats per la directora general.
- Hi actuarà com a secretari/ària, amb veu però sense vot, un/a funcionari/ària de la Direcció General d'Avaluació, Innovació i Qualitat Educativa i de la Formació Professional, designat per la directora general.
4. La comissió, que actuarà conforme disposen els articles 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tindrà facultats per a resoldre tots els dubtes que apareguen en la interpretació de les bases, podrà entrevistar els sol·licitants i comptar amb la participació d'especialistes en els temes objecte d'esta convocatòria per a col·laborar en la valoració de les memòries presentades.
Octava. Criteris de valoració
La comissió de valoració, a l'efecte d'avaluar els treballs presentats, tindrà en compte, entre altres, els criteris següents, així com les evidències de la seua posada en funcionament i dels seus resultats:
L'adequació de la memòria al contingut de la base sexta de la present orde. (Màxim 50 punts.)
Seguiment i millora dels processos. (Màxim 10 punts.)
El seguiment i l'actualització del pla estratègic. (Màxim 10 punts.)
Resultats de l'autoavaluació i seguiment dels indicadors. (Màxim 10 punts.)
La realització de noves autoavaluacions i plans de millora. (Màxim 10 punts.)
Presentació de canvis i millores significatives en el seu sistema de gestió. (Màxim 10 punts.)
Novena. Resolució de la convocatòria
1. El termini màxim per a resoldre sobre esta convocatòria serà de sis mesos des de la data de finalització del termini d'entrega de les sol·licituds.
2. La comissió de valoració, una vegada finalitzat el procés, ordenarà per orde de puntuació, una llista dels centres proposats per a ser premiats.
3. La comissió de valoració publicarà en els taulers d'anuncis de les direccions territorials d'educació d'Alacant, Castelló i València, així com en la seu de la Conselleria d'Educació, el llistat provisional dels centres docents proposats per a ser premiats i la seua quantia. En l'anunci corresponent es concedirà un termini de 10 dies hàbils, a comptar de l'endemà de ser exposat, perquè els centres educatius puguen al·legar i, si és el cas, justificar el que estimen pertinent davant de la comissió de valoració.
4. Una vegada transcorregut el termini establit en el punt anterior, comprovats els escrits d'acceptació, estudiades i, si és el cas, ateses les al·legacions presentades, la comissió de valoració emetrà un informe de l'avaluació efectuada a l'Àrea d'Avaluació, Innovació i Qualitat Educativa, que com a òrgan instructor elevarà una proposta de resolució per a la concessió dels premis a la directora general d'Avaluació Innovació i Qualitat Educativa i de la formació Professional, que resoldrà sobre esta convocatòria per delegació del conseller d'Educació.
5. La resolució amb l'especificació dels noms dels centres docents i les dotacions econòmiques que els corresponguen, es publicarà en el Diari Oficial de la Comunitat Valenciana.
Deu. Obligacions dels beneficiaris
1. Els autors dels treballs premiats es comprometen a cedir gratuïtament i per escrit els drets de reproducció, còpia, distribució, comunicació pública i difusió (incloent-hi internet), transformació (modificació de l'obra incloent-n'hi les traduccions) a la Generalitat, per una sola vegada i en règim d'exclusivitat i pel temps màxim legal permés, segons el que establix l'article 43 del Reial Decret Legislatiu 1/1996, de 12 d'abril, pel qual s'aprova el Text refós de la Llei de Propietat Intel·lectual. La Generalitat podrà autoritzar-ne la publicació per compte dels autors o d'un tercer.
2. Així mateix, es comprometen a elaborar, a petició de la Direcció General d'Avaluació, Innovació i Qualitat Educativa i de la Formació Professional, les modificacions necessàries perquè es puguen publicar totalment o parcialment en el format que es considere més adequat.
3. El document de cessió s'ajustarà al model que figura com a annex V i s'haurà de presentar una vegada que es publique la resolució de la concessió dels premis en el Diari Oficial de la Comunitat Valenciana.
4. L'incompliment d'estes obligacions deixarà sense efecte la resolució de concessió dels premis i, si és el cas, donarà lloc al reintegrament d'este, amb l'exigència de l'interés de demora.
5. La formalització de la cessió del dret de reproducció, distribució i traducció no implica en cap cas el compromís de publicació per part de la Conselleria Educació.
Onzena. Percepció de l'import dels premis
1. Els centres públics rebran la quantitat adjudicada, una vegada es publique la resolució en el Diari Oficial de la Comunitat Valenciana. El lliurament de la quantitat s'efectuarà per mitjà d'ordes de pagament en ferm, a proposta de la Conselleria d'Educació a càrrec del pressupost anual de l'exercici 2009. Atés el caràcter de sobredotació per gastos extraordinaris de funcionament, en els documents de control de l'activitat econòmica del centre s'hauran d'especificar els ingressos i els gastos que es produïsquen per raó d'esta convocatòria. Els centres adjuntaran la justificació de l'import de l'ajuda concedida a la justificació anual que han d'efectuar d'acord amb el que disposa l'Orde de 18 de maig de 1995, de la Conselleria de Cultura, Educació i Esport (DOV núm. 2.526, de 9 de juny de 2005).
2. Els centres privats concertats hauran de presentar el document de manteniment de tercers (annex VII) correctament omplit i percebran la dotació econòmica del premi una vegada hagen presentat els certificats que demostren que es troben al dia en les seues obligacions amb l'Agència Tributària Estatal i Autonòmica i amb la Seguretat Social. (Art. 13.7 de la Llei 38/2003, de 17 de novembre, General de Subvencions)
Dotze. Reintegrament de l'import dels premis
Serà procedent el reintegrament de les quantitats percebudes en concepte de premis pels centres privats concertats i l'exigència de l'interés de demora des del moment de pagament de la subvenció, en els casos que establixen els articles 36 i 37 de la Llei 38/2003, de 17 de novembre, General de Subvencions.